ai4bharat/Pralekha huggingface dataset:
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রক দার্জিলিং পাহাড়, তরাই ও ডুয়ার্স অঞ্চলের গোর্খা প্রতিনিধি এবং পশ্চিমবঙ্গ সরকারের সঙ্গে ত্রিপাক্ষিক আলোচনা শুরু করেছে
নতুন দিল্লি, ১২ অক্টোবর, ২০২১
কেন্দ্রীয় স্বরাষ্ট্রমন্ত্রক দার্জিলিং পাহাড়, তরাই ও ডুয়ার্সের গোর্খা প্রতিনিধি এবং পশ্চিমবঙ্গ সরকারের সঙ্গে আজ দ্বিপাক্ষিক বৈঠক করেছে। স্বরাষ্ট্রমন্ত্রী অমিত শাহের পৌরোহিত্য গোর্খাদের সমস্যা ও তার সমাধান নিয়ে এদিন আলোচনা করা হয়। গোর্খা প্রতিনিধিদের হয়ে নেতৃত্ব দেন দার্জিলিংয়ের সাংসদ রাজু বিস্তা। গোর্খা এবং ওই অঞ্চলের বিভিন্ন বিষয় নিয়ে বৈঠকে আলোকপাত করা হয়।
কেন্দ্রীয় স্বরাষ্ট্রমন্ত্রী উভয় পক্ষের বক্তব্য শোনেন এবং পশ্চিমবঙ্গ সরকারের উচ্চ আধিকারিকদের উপস্থিতিতে আগামী নভেম্বর মাসে পুনরায় দ্বিতীয় বৈঠকের কথা বলেন। পরবর্তী বৈঠকে পশ্চিমবঙ্গ সরকারের পক্ষে তাদের উচ্চতম কর্তৃপক্ষকে পাঠানোর কথা বলা হয়েছে। দার্জিলিং পাহাড়, তরাই এবং ডুয়ার্স অঞ্চলের সামগ্রিক উন্নয়নের জন্য কেন্দ্রের মোদী সরকার বিশেষ প্রাধান্য দিয়েছে।
এদিনের বৈঠকে স্বরাষ্ট্র প্রতিমন্ত্রী শ্রী নিত্যানন্দ রাই, সংখ্যালঘু বিষয়ক প্রতিমন্ত্রী এবং আলিপুরদুয়ারের সাংসদ শ্রী জন বার্লা, কেন্দ্রীয় স্বরাষ্ট্রসচিব শ্রী অজয় ভাল্লা, কেন্দ্রীয় সংখ্যালঘু বিষয়ক সচিব শ্রী অনিল কুমার ঝাঁ, ভারতের রেজিস্টার জেনারেল ডক্টর বিবেক যোশি, পশ্চিমবঙ্গের প্রিন্সিপাল রেসিডেন্ট কমিশনার শ্রী কৃষ্ণ গুপ্ত ছাড়াও স্বরাষ্ট্রমন্ত্রকের গুরুত্বপূর্ণ আধিকারিকরা উপস্থিত ছিলেন।
গোর্খা প্রতিনিধি দলে ছিলেন, দার্জিলিংয়ের বিধায়ক নীরজ জিম্বা, কার্শিয়াংয়ের বিধায়ক বি পি বাজগাই, কালচিনির বিধায়ক বিশাল লামা, জিএনএলএফ- এর প্রধান মান ঘিসিং, সিপিআরএম-এর প্রধান আর বি রাই, গোরানিমো-র প্রধান দাওয়া পখরিন, এবিসিজিএল-এর প্রধান প্রতাপ খাটি এবং সুমুমো প্রধান বিকাশ রাই।
CG/ SB
(Visitor Counter : 120
কয়লামন্ত্রক
কয়লা মন্ত্রক ক্যাপ্টিভ খনিগুলি থেকে ৫০ শতাংশ কয়লা বিক্রির নীতি-নির্দেশিকা জারি করেছে
নয়াদিল্লি, ০৫ অক্টোবর, ২০২১
কয়লা মন্ত্রক ১৯৬০-এর খনিজ ছাড় সুবিধা আইন সংশোধন করেছে। এই সংশোধনের ফলে ক্যাপ্টিভ খনিগুলির লিজ গ্রহীতারা অতিরিক্ত মাশুল মেটানোর মাধ্যমে কয়লা ও লিগনাইট বিক্রি করতে পারবেন। তবে, সংশ্লিষ্ট খনির সঙ্গে যুক্ত থাকা সংস্থাগুলির চাহিদা মেটানোর পর একটি অর্থবর্ষে মোট উৎপাদনের ৫০ শতাংশ কয়লা বা লিগনাইট বিক্রি করার অনুমতি মিলেছে। এ বছরের গোড়ার দিকে ৫০ শতাংশ কয়লা বা লিগনাইট বিক্রির জন্য খনিজ  সংশোধিত আইনে পুনরায় সংশোধন করা হয়। সরকারি ও বেসরকারি ক্ষেত্রের ক্যাপ্টিভ খনিগুলিতে আইনে সংশোধনের বিষয়টি প্রযোজ্য হবে।
এই সংশোধনের ফলে ক্যাপ্টিভ কয়লা ও লিগনাইট খনি থেকে খনিজ পদার্থের আরও বেশি সদ্ব্যবহার বাড়বে এবং বাজারে অতিরিক্ত কয়লার যোগান বৃদ্ধি পাবে। আগে কয়লা উৎপাদন সীমিত থাকার দরুণ ক্যাপ্টিভ খনিগুলি থেকে অতিরিক্ত যোগান পাওয়া যেত না। বাজারে অতিরিক্ত কয়লার যোগান বাড়লে বিদ্যুৎ উৎপাদন কেন্দ্রগুলির ওপর চাপ কমবে এবং কয়লা আমদানি নির্ভরশীলতা হ্রাস পাবে। অন্যদিকে, নির্দিষ্ট পরিমাণ কয়লা বা লিগনাইট বিক্রির অনুমতি মেলায় লিজ গ্রহীতারাও অতিরিক্ত উৎপাদনে উৎসাহিত হবেন। এমনকি, অতিরিক্ত পরিমাণ কয়লা বিক্রির ক্ষেত্রে যে রয়্যালটি ও অন্যান্য শুল্ক মিলবে, তার ফলে রাজ্য সরকারগুলির রাজস্ব বাড়বে। সরকারের এই সিদ্ধান্তের ফলে ১০০টিরও বেশি ক্যাপ্টিভ কয়লা ও লিগনাইট ব্লক লাভবান হবে। সেই সঙ্গে, কয়লা ও লিগনাইট সমৃদ্ধ রাজ্যগুলির রাজস্ব বাড়বে।
সরকার ৫০ বছর মেয়াদী কয়লা ও লিগনাইট খনি কোনও একটি সরকারি সংস্থা ও নিগমকে লিজ দেওয়ার ব্যাপারেও সিদ্ধান্ত নিয়েছে। এই সিদ্ধান্তের ফলে দীর্ঘমেয়াদী-ভিত্তিতে ধারাবাহিকভাবে কয়লা বা লিগনাইট উৎপাদন অব্যাহত থাকবে। পক্ষান্তরে, দেশে কয়লা ও লিগনাইট উৎপাদন ক্ষেত্রে আরও নিরাপত্তা নিশ্চিত হবে। ৫০ বছর মেয়াদী লিজের সময়সীমা সংশ্লিষ্ট রাজ্য সরকারের আবেদনের ভিত্তিতে আরও ২০ বছর পর্যন্ত বাড়ানোর সংস্থান রয়েছে। মেয়াদ বৃদ্ধির এই সিদ্ধান্ত একদিকে যেমন বারবার আবেদনের প্রয়োজনীয়তা দূর করবে, অন্যদিকে তেমনই খনিজ উত্তোলন প্রক্রিয়াও সুনিশ্চিত হবে।
CG/BD/SB
(Visitor Counter : 197
প্রধানমন্ত্রীরদপ্তর
ভারত-ইতালি ভার্চ্যুয়াল সম্মেলন 
নয়াদিল্লি, ৬ নভেম্বর, ২০২০
প্রধানমন্ত্রী শ্রী নরেন্দ্র মোদী এবং ইতালির প্রধানমন্ত্রী অধ্যাপক গ্যুসেপ্পে কোন্টের মধ্যে একটি ভার্চ্যুয়াল দ্বিপাক্ষিক সম্মেলন ৬ই নভেম্বর অনুষ্ঠিত হয়েছে।
প্রধানমন্ত্রী ২০১৮ সালে অধ্যাপক কোন্টের ভারত সফরের কথা উল্লেখ করেছেন এবং দুটি দেশের মধ্যে দ্রুত সম্পর্কের উন্নয়নের প্রশংসা করেছেন। অধ্যাপক কোন্টে পরিস্থিতি অনুসারে শ্রী মোদীকে ইতালি সফরের আমন্ত্রণ জানিয়েছেন।
দুই নেতা এই সম্মেলনে দ্বিপাক্ষিক সম্পর্কের বিষয়ে সর্বাঙ্গীণ পর্যালোচনা করেছেন। উভয় নেতাই কোভিড-১৯ মহামারী সহ অভিন্ন আন্তর্জাতিক বিভিন্ন চ্যালেঞ্জের মোকাবিলায় সহযোগিতা বাড়ানোর বিষয়ে তাঁদের অঙ্গীকার ব্যক্ত করেছেন।
দুই নেতাই রাজনৈতিক, অর্থনৈতিক, বিজ্ঞান ও প্রযুক্তি, মহাকাশ ও প্রতিরক্ষা সহযোগিতা সহ বিভিন্ন বিষয় নিয়ে আলোচনা করেছেন। উভয় পক্ষই আঞ্চলিক ও আন্তর্জাতিক বিভিন্ন বিষয়ে পারস্পরিক সহযোগিতার ভিত্তিতে কাজ করার বিষয়েও সহমত হয়েছে বিশেষ করে, জি-২০ গোষ্ঠীর মতো আন্তর্জাতিক সংস্থায় দুটি দেশ একযোগে কাজ করবে। ২০২১-এর ডিসেম্বরে ইতালি জি-২০ গোষ্ঠীর সভাপতির দায়িত্ব গ্রহণ করবে আর ২০২২ সালে ভারত এই দায়িত্ব পালন শুরু করবে। ভারত এবং ইতালি একযোগে ২০২০-র ডিসেম্বর থেকে জি-২০ গোষ্ঠীর কাজকর্মে আরও সহযোগিতা বাড়াবে। আন্তর্জাতিক সৌর জোটে প্রয়োজনীয় প্রক্রিয়া শেষ করার পর ইতালির এই জোটে যুক্ত হওয়ার বিষয়টিকে ভারত স্বাগত জানিয়েছে।
শক্তি, মৎস্যপালন, জাহাজ নির্মাণ, নকশা তৈরি ইত্যাদি বিভিন্ন বিষয়ে সম্মেলনের ফাঁকে ১৫টি সমঝোতাপত্র / চুক্তি স্বাক্ষরিত হয়েছে।
CG/CB/DM
(
রাষ্ট্রপতিরসচিবালয়
ওনম উৎসবের প্রাক্কালে রাষ্ট্রপতির শুভেচ্ছা
নয়াদিল্লি, ৩০ আগস্ট, ২০২০
রাষ্ট্রপতি শ্রী রামনাথ কোবিন্দ ওনম উৎসবের প্রাক্কালে এক বার্তায় বলেছেন, “পবিত্র ওনম উৎসব উপলক্ষে আমি আমার সমস্ত সহ-নাগরিকবৃন্দ, বিশেষ করে কেরলের ভাই ও বোনেদের আন্তরিক অভিনন্দন জানাই।
ওনম উৎসব আমাদের সমৃদ্ধ সাংস্কৃতিক ঐতিহ্যের এক প্রতীক। এই উৎসব নতুন ফসলের আগমনের সঙ্গে সঙ্গে প্রকৃতি মায়ের প্রতি আমাদের কৃতজ্ঞতার অভিব্যক্তি প্রকাশ করে।
কোভিড-১৯ মহামারীর সময় এই উৎসব উদযাপনে আমাদের অবশ্যই সমাজের দুর্বল শ্রেণীর মানুষের প্রতি আরও যত্নশীল হয়ে উঠতে হবে এবং আমাদের পরিবার ও বৃহত্তর অর্থে সমাজের সুরক্ষায় যথাযথ ব্যবস্থা নিতে হবে।
এই উৎসব দেশে সহযোগিতা ও সৌভ্রাতৃত্ববোধের মানসিকতাকে দৃঢ় করুক এবং প্রকৃতি মায়ের সঙ্গে সহাবস্থানের সময় সম্প্রীতি বজায় রেখে আমাদের সমৃদ্ধির পথকে আরও সুগম করুক।”
(CG/BD/DM
স্বরাষ্ট্র মন্ত্রক
কুয়েতের আমির অফ দ্য স্টেট শেখ সাবাহ্ আল-আহমেদ আল-জাবের আল-সাহেবের প্রয়াণে আগামীকাল ভারতে জাতীয় শোক পালিত হবে
নতুন দিল্লি, ০৩ অক্টোবর, ২০২০
কুয়েতের আমির অফ্ দ্য স্টেট শেখ সাবাহ্ আল-আহমেদ আল-জাবের আল-সাহেব গত ২৯শে সেপ্টেম্বর প্রয়াত হন। তাঁর প্রয়াণের স্মরণে ভারত সরকার আগামীকাল দেশজুড়ে জাতীয় শোক পালনের সিদ্ধান্ত নিয়েছে।
ভারতে যে সমস্ত ভবনের ওপর জাতীয় পতাকা উত্তোলিত হয়, সেগুলি অর্ধনমিত থাকবে এবং আগামীকাল কোনোরকম সরকারি অনুষ্ঠান হবে না।
CG/SS/SKD
(
প্রধানমন্ত্রীরদপ্তর
পঞ্চদশ জি-২০ নেতৃবৃন্দের শীর্ষ সম্মেলন 
নয়াদিল্লী, ২০ নভেম্বর, ২০২০
সৌদি আরব সাম্রাজ্যের রাজা সলমন বিন আব্দুল আজিজ, যিনি দুটি পবিত্র মসজিদের রক্ষণাবেক্ষণের দায়িত্বে রয়েছেন, তাঁর আমন্ত্রণে প্রধানমন্ত্রী শ্রী নরেন্দ্র মোদী পঞ্চদশ জি-২০ শীর্ষ সম্মেলনে যোগ দেবেন। এই সম্মেলনের পৌরহিত্য করবে সৌদি আরব। ২১-২২শে নভেম্বর অনুষ্ঠিত এই সম্মেলনে মূল ভাবনা ‘একবিংশ শতকে সকলের জন্য সুযোগ’। এই বৈঠক ভার্চুয়ালি অনুষ্ঠিত হবে।
২০২০ সালে জি-২০ গোষ্ঠীভুক্ত দেশগুলির নেতাদের এটি দ্বিতীয় বৈঠক। প্রধানমন্ত্রী এবং সৌদি আরবের যুবরাজের মধ্যে মার্চ মাসে টেলিফোনে কথাবার্তার পর জি-২০ গোষ্ঠীভুক্ত দেশগুলির নেতারা একটি বৈঠক করেন। এই বৈঠকে কোভিড-১৯ মহামারীর বিরুদ্ধে প্রতিরোধে সদস্য রাষ্ট্রগুলির মধ্যে বোঝাপড়া বাড়ানো এবং আন্তর্জাতিক স্তরে একযোগে কাজ করার ওপর গুরুত্ব দেওয়া হয়েছে।
জি-২০র আগামী শীর্ষ সম্মেলনে কোভিড মুক্ত হওয়ার পর সমন্বিত, প্রাণবন্ত ও স্থিতিশীল ব্যবস্থা গড়ে তোলার জন্য আলোচনা হবে। বৈঠকে নেতৃবৃন্দ মহামারীর মোকাবিলায় উপযুক্ত ব্যবস্থা গ্রহণ ও কর্মসংস্থান সৃষ্টির বিষয় নিয়ে আলোচনা করবেন।
যখন ইটালি পয়লা ডিসেম্বর এই গোষ্ঠীর সভাপতি হিসেবে দায়িত্ব নেবে, সেই সময় ভারত জি-২০ শীর্ষ সম্মেলনে ত্রয়ী হিসেবে সৌদি আরবের সঙ্গে যোগদান করবে।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৪ জুলাই, ২০২১
দেশব্যাপী টিকাকরণ অভিযানে এখনও পর্যন্ত ৩৮.৭৬ কোটি টিকার ডোজ দেওয়া হয়েছে
দেশে এখনও পর্যন্ত মোট সুস্থতার সংখ্যা ৩ কোটি ১ লক্ষ ৪ হাজার ৭২০
জাতীয় স্তরে সুস্থতার হার ৯৭.২৮ শতাংশ
দেশে গত ২৪ ঘণ্টায় আরও ৪১ হাজার রোগী করোনামুক্ত
দেশে গত ২৪ ঘণ্টায় নতুন করে আক্রান্তের সংখ্যা ৩৮ হাজার ৭৯২
দেশে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ২৯ হাজার ৯৪৬
মোট আক্রান্তের কেবল ১.৩৯ শতাংশ সুস্পষ্টভাবে করোনায় আক্রান্ত
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে এই হার ২.২৫ শতাংশ
দৈনিক-ভিত্তিতে আক্রান্তের হার ২.১০ শতাংশ, লাগাতার ২৩ দিন ৩ শতাংশের নীচে
দেশে নমুনা পরীক্ষার সংখ্যা লাগাতার বেড়েছে – মোট নমুনা পরীক্ষা হয়েছে ৪৩.৫৯ কোটি
CG/BD/SB
(Visitor Counter : 105
মৎস্য ও পশু পালন এবং দুগ্ধশিল্প মন্ত্রক
দেশে এভিয়ান ইনফ্লুয়েঞ্জার পরিস্থিতি
নতুন দিল্লি, ২৭ জানুয়ারি, ২০২১
দেশে এভিয়ান ইনফ্লুয়েঞ্জা  ২৭ জানুয়ারি পর্যন্ত মোট ৯ টি রাজ্যে মুরগির মধ্যে পাওয়া গেছে। এই রাজ্যগুলি হচ্ছে কেরালা, হরিয়ানা, মধ্যপ্রদেশ, মহারাষ্ট্র, ছত্রিশগড়, উত্তরাখণ্ড, গুজরাট, উত্তর প্রদেশ এবং পাঞ্জাব। এছাড়া ১২টি রাজ্যে কাক, পরিযায়ী পাখি এবং বনের পাখির মধ্যে এই রোগ দেখা দিয়েছে। এই রাজ্যগুলি হচ্ছে মধ্যপ্রদেশ, হরিয়ানা, মহারাষ্ট্র, ছত্রিশগড়, হিমাচল প্রদেশ, গুজরাট, উত্তরপ্রদেশ, উত্তরাখণ্ড, দিল্লি, রাজস্থান, জম্মু ও কাশ্মীর এবং পাঞ্জাব।
মহারাষ্ট্রের নান্দেদ, সোলাপুর, পুনা, আহ্মেদনগর, ভুলধাণা, আকোলা, নাসিক এবং হিঙ্গলি জেলার মুরগির খামার গুলিতে বার্ড ফ্লু পাওয়া গেছে। এছাড়া গুজরাটের ভাব নগর জেলা এবং ছত্রিশগড়ের ধামটারি জেলাতেও মুরগির খামারে বার্ড ফ্লু- এর সন্ধান মিলেছে।
বার্ড ফ্লু আক্রান্ত রাজ্যগুলির বিভিন্ন জেলায় ক্ষতিগ্রস্ত হাঁস-মুরগি পালনের ক্ষতিপূরণ দেওয়া হয়েছে। মহারাষ্ট্র সরকার ক্ষতিপূরণ বাবদ ১৩০ লক্ষ টাকা মঞ্জুর করেছে।
বার্ড ফ্লু আক্রান্ত এলাকাগুলিতে নিয়মিতভাবে জীবাণুনাশক ঔষধ দেওয়ার ব্যবস্থা করা হয়েছে।
অর্থমন্ত্রক
আইএমএফ, বিশ্ব ব্যাঙ্কের বার্ষিক সম্মেলনের ফাঁকে অর্থমন্ত্রীর নেতৃত্বে ভারতীয় প্রতিনিধিদল জি-২০ গোষ্ঠীভুক্ত অর্থমন্ত্রী ও কেন্দ্রীয় ব্যাঙ্কগুলির গর্ভনর এবং ব্রিকস গোষ্ঠীভুক্ত অর্থমন্ত্রী ও কেন্দ্রীয় ব্যাঙ্কগুলির গর্ভনরদের সম্মেলনে অংশগ্রহণ করেন
নয়াদিল্লি, ১৮ অক্টোবর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন ওয়াশিংটন ডি.সি-তে গতকাল জি-২০ এবং ব্রিকস গোষ্ঠীভুক্ত দেশগুলির অর্থমন্ত্রী ও কেন্দ্রীয় ব্যাঙ্কগুলির গর্ভনরদের বৈঠকগুলিতে ভারতীয় প্রতিনিধিদলের নেতৃত্ব দেন। এই সপ্তাহে আন্তর্জাতিক অর্থ তহবিল ও বিশ্ব ব্যাঙ্কের অন্যান্য বৈঠকেও ভারতীয় প্রতিনিধিদলের নেতৃত্ব দেবেন শ্রীমতি সীতারমন।
জি-২০ গোষ্ঠীভুক্ত অর্থমন্ত্রী ও কেন্দ্রীয় ব্যাঙ্কগুলির গর্ভনরদের বৈঠকে বিশ্ব অর্থনীতির বর্তমান সমস্যা এবং সেগুলির মোকাবিলার পন্হা পদ্ধতি নিয়ে আলোচনা হয়। শ্রীমতি সীতারমন দ্বিতীয় পর্যায়ের সংস্কারের জন্য বিশ্বজুড়ে নানা ব্যবস্হা গ্রহণের ওপর গুরুত্ব আরোপ করেন। তিনি ভারতের বিভিন্ন সংস্কারমুখী পদক্ষেপের কথা উল্লেখ করেন। এরমধ্যে রয়েছে কর্পোরেট ট্যাক্সের পরিমাণ ৩০ শতাংশ থেকে কমিয়ে ২২ শতাংশ করা। এরফলে বিনিয়োগকারীরা উৎসাহ পাবেন। এছাড়া আধারের মাধ্যমে সরাসরি উপভোক্তাদের কাছে সুবিধা পৌঁছ দেওয়ার লক্ষ্যে সরকার নানা পদক্ষেপ গ্রহণ করেছে। জি-২০ গোষ্ঠীভুক্ত দেশগুলিকে আন্তর্জাতিক স্তরে বিকাশের লক্ষ্যে একযোগে কাজ করার ওপর তিনি জোর দেন।
ব্রিকস গোষ্ঠীভুক্ত অর্থমন্ত্রী ও কেন্দ্রীয় ব্যাঙ্কগুলির গর্ভনরদের সম্মেলনে প্রধান আলোচ্য বিষয় ছিল ‘নিউ ডেভেলপমেন্ট ব্যাঙ্ক’। অর্থমন্ত্রী তাঁর বক্তব্যে এই ব্যাঙ্কের সদস্য সংখ্যা বৃদ্ধির ওপর গুরুত্ব আরোপ করেন।
আর্থিক বিষয়ক দপ্তরের সচিব শ্রী অতনু চক্রবর্তী আন্তর্জাতিক অর্থ তহবিলের সঙ্গে ঋণ সংক্রান্ত বিষয় নিয়ে একযোগে কাজ করার ক্ষেত্রে ভারতের উৎসাহের কথা জানান। তিনি বলেন, জি-২০ গোষ্ঠীভুক্ত দেশগুলির এমন একটি প্ল্যাটফর্ম তৈরি করা উচিত যেখানে বিভিন্ন প্রকল্পের পরিকল্পনা, কারিগরি সহায়তা, তথ্য আদান-প্রদানের ক্ষেত্রে বেসরকারি সংস্হাগুলিও অংশগ্রহণ করতে পারবে।
কেন্দ্রীয় অর্থমন্ত্রী ইউএসআইবিসি এবং সিআইআই আয়োজিত একটি গোলটেবিল বৈঠকে অংশগ্রহণ করেন। তিনি ব্রিটেনের চ্যান্সেলার অফ এক্সচেকার মি. সাজিদ জাভেদ, স্টেট ফর ডেভেলপমেন্টের সচিব মি. অলক শর্মা, দক্ষিণ কোরিয়ার অর্থমন্ত্রী ও উপ-প্রধানমন্ত্রী মি. হং নাম কি, বিশ্বব্যাঙ্কের সভাপতি মি. ডেভিড ম্যালপাস, জাপানের অর্থমন্ত্রীর বিশেষ উপদেষ্টা এবং এশীয় উন্নয়ন ব্যাঙ্কের প্রার্থী মি. মাসাৎসুগু আশাকাওয়া, জেবিআইসি-র গভর্নর মি. তারাশি মায়েদা এবং স্ট্যান্ডার্ড চাটার্ডের আন্তর্জাতিক মুখ্য কার্য নির্বাহী আধিকারিক মি. বিল উইন্টারের সঙ্গে দ্বিপাক্ষিক বৈঠক করেন।
CG/CB/NS
(Visitor Counter : 82
নীতিআয়োগ
এআইএম-আইসিডিকে আয়োজিত জল উদ্ভাবনী প্রতিযোগিতা সাফল্যের সঙ্গে শেষ হয়েছে
নতুন দিল্লি, ১৯ মে, ২০২১
ভারত-ডেনমার্ক দ্বিপাক্ষিক সবুজ কৌশলগত অংশীদারিত্বের অঙ্গ হিসেবে নীতি আয়োগের সহযোগিতায় অটল ইনোভেশন মিশন  এবং ডেনমার্ক প্রযুক্তি বিশ্ববিদ্যালয় ও ডেনমার্কের দূতাবাস-এর আওতাধীন যৌথ ইউনিট - ইনোভেশন সন্টার ডেনমার্ক  আয়োজিত জল উদ্ভাবনী প্রতিযোগিতায় ‘পরবর্তী প্রজন্মের জল কার্যকরী’ ক্ষেত্রে বিজেতাদের নাম প্রকাশ করা হয়েছে।
এআইএম-আইসিডিকে জল উদ্ভাবন প্রতিযোগিতায় প্রত্যাশিত উদ্ভাবকদের চিহ্নিত করে। এরা আন্তর্জাতিক জল সংস্থা ও ডেনমার্ক প্রযুক্তি বিশ্বিবিদ্যালয় আয়োজিত ‘বিশ্বর পরবর্তী প্রজন্মে জল কার্যকরী পরিকল্পনা’ কর্মসূচিতে অংশগ্রহণকারী ভারতীয় প্রতিনিধিদের নেতৃত্ব দেয়। এই প্রতিযোগিতায় ৪০০-ওর বেশি আবেদনকারীর কাছ থেকে উদ্ভাবনী চিন্তাভাবনা জমা পরে। অবশেষে দেশের ৬ জন ছাত্র ও ৪ জন স্টার্টআপ দলের সদস্যকে নিয়ে ১০ জনের ভারতীয় দল গঠন করা হয়।
এই নির্বাচিত দলটি ‘পরবর্তী প্রজন্মে জল কার্যকরী’ ক্ষেত্রে ভারতের হয়ে প্রতিনিধিত্ব করে। ডেনমার্ক প্রযুক্তি বিশ্ববিদ্যালয়ের উদ্যোগে ভারত, ডেনমার্ক, কেনিয়া, ঘানা এবং দক্ষিণ কোরিয়া এই ৫টি দেশের শীর্ষ স্থানীয় বিশ্ববিদ্যালয়গুলির যুব প্রতিভাকে একত্রিত করে এবং তাদের প্রযুক্তিশাখা, উদ্ভাবন ক্ষমতাকে কাজে লাগিয়ে আধুনিক বসবাসযোগ্য শহরগুলিতে জলের সমস্যা সমাধানের পথ বের করা হয়।
ডিজিটাল জল ব্যবস্থাপনার সমাধান, নগরের জল সরবরাহের ক্ষেত্রে অপচয় রোধ ও পর্যবেক্ষণ, গ্রামীণ এলাকা এবং নগর বসতিগুলিতে বর্জ্য জল ব্যবস্থাপনা, গ্রামীণ ও শহরের জনবসতি এলাকায় বৃষ্টির জল সংরক্ষণ এবং নিরাপদ ও সুস্থায়ী পানীয় জলের ব্যবস্থা ইত্যাদি ক্ষেত্রে ভারতীয় শিক্ষার্থী ও স্টার্টআপ দলের সদস্যরা অংশ নেন।
এই প্রতিযোগিতায় ভারত অংশ নেওয়ার পাশাপাশি আয়োজকের ভূমিকাও নেয়। অটল ইনোভেশন মিশন ভারতের পক্ষ থেকে এই প্রতিযোগিতায় আয়োজকের ভূমিকা পালন করে। এছাড়াও ঘানা, ব্রাজিল, ডেনমার্ক, দক্ষিণ কোরিয়া এই দেশগুলি থেকেও বিভিন্ন সংস্থা প্রতিযোগিতা আয়োজনে অংশ নেয়। বিশ্বব্যাপী কর্মসূচিতে ১১টি স্টার্টআপ দল এই প্রতিযোগিতায় অংশ নেয়। এর মধ্যে ভারত থেকে ৪, ডেনমার্ক থেকে ৩, কেনিয়া থেকে ২ এবং ঘানা থেকে ২টি দল অংশ নেয়। স্টার্টআপ দলগুলি ‘পরবর্তী প্রজন্মের জল কার্যকরী’ প্রতিযোগিতার ফাইনালে উদ্ভাবনী ক্ষেত্রে আন্তর্জাতিক স্তরের প্রতিযোগিতায় অংশ নেয়। দলগুলি চলতি বছরের ফেব্রুয়ারি থেকে এপ্রিল এই তিন মাস দীর্ঘ আলোচনার পরে ৩০ এপ্রিল তাদের চূড়ান্ত উদ্ভাবনগুলি জমা দেয়। ভারতের ৬ জন ছাত্রের দলটি ১২ মে সেমিফাইনালে অংশ নেয়। অন্যদিকে, ৪ সদস্যের স্টার্টআপ দলটি ফাইনালের জন্য নির্বাচিত হয়। গত ১৮ মে ডেনমার্ক প্রযুক্তি বিশ্ববিদ্যালয় স্টার্টআপ দলগুলিকে নিয়ে বিশ্বব্যাপী ফাইনাল প্রতিযোগিতার আয়োজন করে। এই প্রতিযোগিতায় ৫টি দেশই অংশ নেয়। ফাইনাল অনুষ্ঠানে অটল ইনোভেশন মিশনের মিশন ডিরেক্টর ডঃ চৈতন্য বৈষ্ণব জানান, জল সম্পর্কিত বিষয় নিয়ে সকল উদ্ভাবকদের কাজ প্রশংসনীয়। অনুষ্ঠানে ভারতের জল প্রযুক্তি উদ্ভাবনের বিষয়ে ভবিষ্যৎ কর্মসূচি তুলে ধরেন তিনি।
CG/SS/SKD
(Visitor Counter : 135
প্রধানমন্ত্রীরদপ্তর
প্রধানমন্ত্রী ও রাশিয়ার রাষ্ট্রপতির মধ্যে টেলিফোনে কথোপকথন
নয়াদিল্লি, ২৫ মার্চ, ২০২০
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি মিঃ ভ্লাদিমির পুতিনের সঙ্গে কথা বলেন। দুই নেতাই কোভিড-১৯ মহামারীর প্রেক্ষিতে উদ্ভূত বর্তমান বিশ্ব পরিস্থিতি নিয়ে কথা বলেন।
রাশিয়ায় যাঁরা কোভিড-১৯ – এ আক্রান্ত হয়েছেন, প্রধানমন্ত্রী তাঁদের দ্রুত আরোগ্য কামনা করেন। আশা প্রকাশ করেন যে, রাষ্ট্রপতি পুতিনের সুদক্ষ নেতৃত্বে কোভিড-১৯ মোকাবিলা ও নিয়ন্ত্রণে রাশিয়ার সমস্ত প্রয়াস সফল হবে।
কোভিড-১৯ মোকাবিলায় ভারতে যে সমস্ত পদক্ষেপ গ্রহণ করা হয়েছে, রাষ্ট্রপতি পুতিন তার সাফল্য কামনা করেন।
বিশ্বব্যাপী জটিল এই পরিস্থিতিতে যাবতীয় সমস্যার কার্যকর মোকাবিলায় আরও বেশি আলাপ-আলোচনা ও সহযোগিতার ব্যাপারে উভয় নেতাই সম্মত হন। দুই নেতাই স্বাস্থ্য, চিকিৎসা, বিজ্ঞান গবেষণা, মানবিক বিষয় এবং বিশ্ব অর্থনীতির ওপর বিরূপ প্রভাব মোকাবিলায় আরও নিবিড় সহযোগিতা গড়ে তোলার ওপর গুরুত্ব দেন। কোভিড-১৯ মোকাবিলায় জি-২০ দেশগুলি সহ আন্তর্জাতিক স্তরে একজোট হয়ে সহযোগিতা আরও জোরদার করার কথা বলেন দুই নেতাই।
রাশিয়ায় পঠন-পাঠনরত ভারতীয় ছাত্রছাত্রীদের সুরক্ষা ও নিরাপত্তার বিষয়টি সুনিশ্চিত করার জন্য রাশিয়া কর্তৃপক্ষের সহযোগিতার প্রশংসা করেন। শ্রী মোদী আশা প্রকাশ করেন, রাশিয়ার কর্তৃপক্ষের এই প্রয়াস আগামীতেও অব্যাহত থাকবে। রাশিয়ার নাগরিকদের সুরক্ষা ও নিরাপত্তার পাশাপাশি প্রয়োজন-ভিত্তিতে তাঁদের স্বদেশে ফিরিয়ে দেওয়ার ব্যাপারে ভারতীয় কর্তৃপক্ষগুলির প্রচেষ্টা অব্যাহত থাকবে বলে রাষ্ট্রপতি পুতিনকে জানান শ্রী মোদী।
দুই নেতাই দ্বিপাক্ষিক সম্পর্কে নিবিড় সহযোগিতা বজায় রাখার পাশাপাশি সৌহার্দ্যপূর্ণ মনোভাব নিয়ে কালোত্তীর্ণ দ্বিপাক্ষিক সম্পর্ককে এগিয়ে নিয়ে যেতে সহমত প্রকাশ করেন। চলতি বছরে ব্যক্তিগতভাবে সাক্ষাতের একাধিক সুযোগ আসবে বলেও দুই নেতাই আশা প্রকাশ করেন।
CG/BD/SB
(Visitor Counter : 208
সারওরসায়নমন্ত্রক
সিসিইএ ২০ মে বিজ্ঞপ্তি জারির মাধ্যমে ফসফেটিক ও পটাসিক  সারের বর্ধিত মূল্য অনুমোদন করেছে, যা ২০২১-২২ অর্থবর্ষে কার্যকর হচ্ছে
নতুন দিল্লি, ১৪ অক্টোবর, ২০২১
প্রধানমন্ত্রী শ্রী নরেন্দ্র মোদীর পৌরোহিত্য কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি  গত ২০ মে বিজ্ঞপ্তি জারির মাধ্যমে ফসফেটিক ও পটাসিক  সারের বর্ধিত মূল্য অনুমোদন করেছে। সারের এই বর্ধিত মূল্য চলতি অক্টোবর মাসের ১ তারিখ থেকে কার্যকর হবে এবং আগামী বছর ৩১ মার্চ পর্যন্ত কার্যকর থাকবে।
ডি-অ্যামোনিয়াম ফসফেট  সারের মূল্য আন্তর্জাতিক বাজারে বৃদ্ধির পাওয়ার বিষয়ে কেন্দ্রীয় সরকার ওয়াকিবহাল রয়েছে। এই প্রেক্ষিতে সরকার বিশেষ এককালীন প্যাকেজ হিসেবে ডিএপি সারের প্রত্যেক ব্যাগের ক্ষেত্রে ভর্তুকি ৪৩৮ টাকা বাড়ানোর সিদ্ধান্ত নিয়েছে। এর ফলে, কৃষকরা আগের দামেই ডিএপি সার সংগ্রহ করতে পারবেন।
সর্বাধিক ব্যবহৃত তিনটি শ্রেণীর এনপিকে সার উৎপাদনের জন্য কাঁচামালের দাম আন্তর্জাতিক বাজারে বৃদ্ধি পাওয়ার বিষয়েও সরকার অবগত রয়েছে। এই প্রেক্ষিতে প্রত্যেক শ্রেণীর এনপিকে সারের ব্যাগ প্রতি ভর্তুকি মূল্য ১০০ টাকা বাড়ানো হয়েছে। বিশেষ এককালীন প্যাকেজের মাধ্যমে এই ভুর্তুকি মূল্য মেটানো হবে, যাতে কৃষকরা সুলভে এধরণের সার সংগ্রহ করতে পারেন।
এদিকে, কেন্দ্রীয় সরকার গুড় থেকে নির্গত পটাশ সারকে পৌষ্টিক উপাদান ভিত্তিক ভর্তুকি কর্মসূচির অন্তর্ভুক্ত করেছে। ২০১০ সালে এই কর্মসূচি শুরু হওয়ার সময় থেকে এই প্রথমবার গুড় থেকে নির্গত পটাশ সারকে অন্তর্ভুক্ত করা হল। চিনিকলগুলিতে চিনি ও গুড় উৎপাদনের পাশাপাশি একটি গৌন-পণ্য হিসেবে পটাশের উৎপাদন বাড়াতে এই পদক্ষেপ।
সরকারের এই সিদ্ধান্তের ফলে খনিজ ভিত্তিক ৪২ লক্ষ মেট্রিক টনের বেশি পটাশ আমদানি নির্ভরশীলতা হ্রাস পাবে বলে মনে করা হচ্ছে। বার্ষিক ভিত্তিতে পটাশ আমদানি খাতে প্রায় ৭ হাজার ১৬০ কোটি টাকা খরচ হয়। এমনকি এই সিদ্ধান্তের ফলে আখ চাষী ও আখ কলগুলির উপার্জনই বাড়বে না, সেই সঙ্গে সার উৎপাদক সংস্থাগুলি ৫০ কেজির যে ব্যাগ ৬০০ থেকে ৮০০ টাকা দামে কৃষকদের বিক্রি করে থাকে, তাতে ৭৩ টাকা ভর্তুকি মিলবে।
কেন্দ্রীয় সরকার গুড় থেকে নির্গত পটাশ সারের ক্ষেত্রে বার্ষিক প্রায় ১৫৬ কোটি টাকা খরচ করবে বলে মনে করা হচ্ছে। একই সঙ্গে ৫৬২ কোটি টাকার বিদেশি মুদ্রা সঞ্চয় হবে।
CG/BD/AS/
(Visitor Counter : 127
পর্যটনমন্ত্রক
পর্যটন মন্ত্রকের “দেখো আপনা দেশ ক্যাম্পেন” কর্মসূচির পুরস্কারের প্রসঙ্গে সংবাদ মাধ্যমে প্রকাশিত খবরের বিষয়ে স্পষ্টীকরণ
নয়াদিল্লি, ০৩ ফেব্রুয়ারি, ২০২০
এক শ্রেণীর সংবাদ মাধ্যমে খবর প্রকাশিত হয়েছে যে, পর্যটন মন্ত্রক “দেখো আপনা দেশ ক্যাম্পেন” – এর আওতায় যেসব পর্যটক দেশের ১৫টি গন্তব্য সফর করবেন, মন্ত্রক তাঁদের ভ্রমণের খরচ বহন করবে।
এখানে স্পষ্ট করে জানানো প্রয়োজন যে, “দেখো আপনা দেশ ক্যাম্পেন” কর্মসূচির আওতায় পর্যটন মন্ত্রকের এমন কোনও সুযোগ নেই, যেখানে মন্ত্রক পর্যটকদের বিভিন্ন গন্তব্যে সফরের খরচ বহন করবে। অবশ্য, যেসব দেশীয় পর্যটক দেশের বিভিন্ন পর্যটন কেন্দ্র ভ্রমণ করেন, তাঁদের মধ্যে বাছাই করা কয়েকজন পর্যটককে মন্ত্রক স্বীকৃতি দেবে। এই প্রক্রিয়াটি এখন চূড়ান্ত পর্যায়ে রয়েছে।
CG/CB/SB
(Visitor Counter : 54
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী আত্মনির্ভর কৃষি কাজের জন্য জাতীয় রবিশস্য অভিযান ২০২০’র সূচনা করলেন
নয়াদিল্লি, ২১ সেপ্টেম্বর, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর কোভিড-১৯ এর দরুণ প্রতিকূল পরিস্থিতি সত্ত্বেও ২০২০-১৯-২০-তে রেকর্ড ২ কোটি ৯৬ লক্ষ ৬৫ হাজার মিলিয়ন টন খাদ্যশস্য উৎপাদনের জন্য কৃষক ও রাজ্য সরকারগুলিকে অভিনন্দন জানিয়েছেন। ডালশস্য ও তৈলবীজের উৎপাদন যথাক্রমে ২ কোটি ৩১ লক্ষ ৫০ হাজার টন এবং ৩ কোটি ৩৪ লক্ষ ২০ হাজার টনে পৌঁছবে বলে মনে করা হচ্ছে। একইভাবে, দেশে তুলোর উৎপাদন ৩ কোটি ৫৪ লক্ষ ৯১ হাজার বেল হবে বলে অনুমান করা হচ্ছে। এই পরিমাণ তুলো উৎপাদনের সঙ্গে সঙ্গে ভারত বিশ্বের প্রথম স্থানে উঠে আসবে। ভারতীয় কৃষি ক্ষেত্রে চলতি বছরটি ইতিহাসের এক মাইল ফলক স্পর্শ করেছে। গত ১১ই সেপ্টেম্বর পর্যন্ত খরিফ শস্য চাষের এলাকা ১১ কোটি ১৩ লক্ষ হেক্টর ছাড়িয়েছে, যা স্বাভাবিক চাষের এলাকার তুলনায় ৪৬ লক্ষ হেক্টর বেশি। এর ফলে, দেশে খাদ্য ও পুষ্টি নিরাপত্তা সুনিশ্চিত করার সুযোগ মিলবে। শ্রী তোমর বলেন, কৃষক সমাজ ও রাজ্য সরকারগুলি প্রশংসনীয় এই সাফল্য অর্জনের জন্য বিশেষ মর্যাদার দাবি রাখে।
শ্রী তোমর আজ এখানে ২০২০-২১ এর খরিফ শস্য চাষের অগ্রগতি এবং রবি মরশুমের পরিকল্পনা পর্যালোচনা সংক্রান্ত এক বৈঠকে পৌরহিত্য করছিলেন। শ্রী তোমর আরও বলেন, সরকার কৃষি পরিকাঠামো সুদৃঢ়করণে এবং কৃষকদের আর্থিক অবস্থার মানোন্নয়নে যুগান্তকারী পদক্ষেপ নিচ্ছে।সম্প্রতি ১ লক্ষ কোটি টাকার কৃষি পরিকাঠামো তহবিল গঠন করা হয়েছে। তহবিলের অর্থ ৪ বছর ধরে খরচ করা হবে এবং এই অর্থে হিমঘর, গুদামঘর, প্যাকেজিং কেন্দ্র প্রভৃতি গড়ে তোলা হবে। তিনি আরও জানান, ব্যাঙ্কের সুদের ওপর কৃষকদের ৩ শতাংশ সুদ ছাড়ের সুবিধা দেওয়া হবে। তবে, ৫-৫.৫ শতাংশের মধ্যে সুদের হার রয়েছে এমন ক্ষেত্রে সুদ ছাড়ের সুবিধা মিলবে। কৃষকদের সংগঠিতকরণ এবং তাঁদের উৎপাদিত ফসলের বিপণনের ক্ষেত্রে ১০ হাজার কৃষক উৎপাদক সংগঠন গড়ে তোলা আরও একটি গুরুত্বপূর্ণ পদক্ষেপ। এই ১০ হাজার কৃষক উৎপাদক সংগঠনের মধ্যে ১৫ শতাংশ সংগঠন উন্নয়নে আগ্রহী জেলা ও সুনির্দিষ্ট আদিবাসী এলাকাগুলিতে গড়ে তোলা হবে।
কৃষি মন্ত্রী আরও বলেন, কৃষি ক্ষেত্রের উন্নয়নে গতকাল সংসদে একটি বিল অনুমোদিত হয়েছে। এই বিল দুটি আইনে পরিণত হওয়ার পর কৃষি ও সহযোগী ক্ষেত্রে কৃষকদের অংশগ্রহণ আরও বাড়বে। সেই সঙ্গে, কৃষকরা তাঁদের উৎপাদিত পণ্য পছন্দসই বাজারে লাভজনক মূল্যে বিক্রয়ের সুবিধা পাবেন।
শ্রী তোমর আরও জানান, সরকার ৫ বছরের মধ্যে ১ কোটি হেক্টর কৃষি জমি ক্ষুদ্র সেচ ব্যবস্থার আওতায় নিয়ে আসার পরিকল্পনা নিয়েছে। ক্ষুদ্র সেচ ব্যবস্থার প্রসারে নাবার্ডের সঙ্গে ৫ হাজার কোটি টাকার ক্ষুদ্র সেচ তহবিল গঠন করা হয়েছে। ২০১৯-২০’তে প্রায় ১১ লক্ষ কৃষক ক্ষুদ্র সেচ ব্যবস্থার অঙ্গ হিসাবে সেচের জন্য স্বল্প জলের প্রয়োগ সংক্রান্ত পদ্ধতি গ্রহণ করেছে। প্রায় ১১ লক্ষ কৃষক লাভবান হয়েছেন। দেশে গত ৫ বছরে ৪৭ লক্ষ ৯২ হাজার হেক্টর জমিকে ক্ষুদ্র সেচ ব্যবস্থার আওতায় নিয়ে আসা হয়েছে।
২০২০-২১ এ ৩ কোটি ১০ লক্ষ টন খাদ্যশস্য উৎপাদনের লক্ষ্য স্থির হয়েছে। ডাল ও তৈলবীজ উৎপাদনে অগ্রাধিকার দেওয়া হচ্ছে। একইভাবে, ২ কোটি ৫৬ লক্ষ টন ডালশস্য এবং ৩ কোটি ৭০ লক্ষ টন তৈলবীজ উৎপাদনের লক্ষ্য ধার্য হয়েছে। ভোজ্য তেল আমদানি হ্রাস করতে তৈলবীজ ও পাম তেলের বৃক্ষ রোপণে অগ্রাধিকার দেওয়া হচ্ছে। এবারের রবি মরশুমে তৈলবীজ উৎপাদন কর্মসূচির আওতায় সর্ষে উৎপাদনে অগ্রাধিকার দেওয়া হয়। এই প্রচেষ্টার ফলে শস্যের উৎপাদন ৯২ লক্ষ টন থেকে বেড়ে ১ কোটি ২৫ লক্ষ টন হয়েছে।
অনুষ্ঠানে কৃষি প্রতিমন্ত্রী শ্রী পুরুষোত্তম রুপালা, শ্রী কৈলাশ চৌধুরী সহ বিভিন্ন দপ্তরের উচ্চ পদস্থ আধিকারিকরা উপস্থিত ছিলেন।
(CG/BD/SB
শিল্পওবাণিজ্যমন্ত্রক
পুষ্টিগুণের কারণে বিশ্বের ক্রমবর্ধমান চাহিদার কথা মাথায় রেখে ভারত মরিঙ্গা পাউডার বা সজনে পাতার গুঁড়ো রফতানি শুরু করেছে
নতুন দিল্লি, ৩১ডিসেম্বর, ২০২০
ভারত থেকে মরিঙ্গা বা সজনে পাতার  গুঁড়ো রফতানি বৃদ্ধির জন্য, কৃষিজ এবং প্রক্রিয়াজাত খাদ্য সামগ্রী রপ্তানি উন্নয়ন কর্তৃপক্ষ  প্রয়োজনীয় পরিকাঠামো তৈরিতে বেসরকারী সংস্থাগুলিকে সাহায্য করছে ।গত ২৯ ডিসেম্বর দু টন জৈব সজনে পাতার গুঁড়ো মার্কিন যুক্তরাষ্ট্রে পাঠানো হয়েছে। বাণিজ্য ও শিল্প মন্ত্রকের আওতাধীন এপিইডএ চেয়ারম্যান ডঃ এম আঙ্গামুথু এই রপ্তানির সূচনা করেন।
এপিইডএ-তে নথিভুক্ত তেলঙ্গানা'র মেডিকোন্ডা নিউট্রিয়েন্টসকে পরিকল্পিত পদ্ধতিতে রফতানি কাজ শুরু করতে সহায়তা করা হয়েছে।সংস্থা নিজস্ব ২৪০ হেক্টর জমিতে এবং চুক্তি ভিত্তিক চাষির সাহায্যে সজনে পাতার চাষ চালাচ্ছে। সংস্থাটি প্রায় ৪০ মেট্রিক টন সজনে পাতা মার্কিন যুক্তরাষ্ট্রে রফতানি করার পরিকল্পনা করেছে।এমনকি সংস্থাটি তেলঙ্গানার পুলকাল মন্ডল সাঙ্গারেদী জেলার গঙ্গলুর গ্রামে সজনে পাতার পণ্য প্রক্রিয়াকরণ ইউনিট স্থাপন করেছে। ভারত থেকে সজনে পাতা রফতানি বাড়ানোর জন্য এপিইডএ ক্রমবর্ধমান উদীয়মান রফতানিকারককে সহায়তা করে চলেছে। আগামী দিনে এপিইডএ'র সহায়তায় আরও সজনে পাতার প্রক্রিয়াকরণ ইউনিট তৈরির পরিকল্পনা গ্রহণ করা হয়েছে। এতে আগামী কয়েক বছরে সজনে পাতার পাউডার রফতানি আরো বাড়বে এবং কৃষকরা উপকৃত হবেন।
প্রধানমন্ত্রীরদপ্তর
প্রধানমন্ত্রী দোসরা মার্চ ম্যারিটাইম ইন্ডিয়া সামিট ২০২১ – এর উদ্বোধন করবেন
নয়াদিল্লি, ২৮ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী দোসরা মার্চ ভিডিও কনফারেন্সের মাধ্যমে ম্যারিটাইম ইন্ডিয়া সামিট ২০২১ – এর উদ্বোধন করবেন।
ম্যারিটাইম ইন্ডিয়া সামিট ২০২১
বন্দর, জাহাজ চলাচল ও জলপথ মন্ত্রক দোসরা মার্চ থেকে ৪ঠা মার্চ পর্যন্ত www.maritimeindiasummit.in - ভার্চ্যুয়াল প্ল্যাটফর্মে ম্যারিটাইম ইন্ডিয়া সামিট ২০২১ আয়োজিত হবে।
সামুদ্রিক বাণিজ্যে আগামী দশকে ভারতের ভূমিকা নিয়ে এই সম্মেলনে আলাপ-আলোচনা হবে। আন্তর্জাতিক ক্ষেত্রে সামুদ্রিক বাণিজ্যে ভারতকে সামনের সারিতে নিয়ে আসাই এই সম্মেলনের মূল উদ্দেশ্য। সম্মেলনে বিভিন্ন দেশের বিশিষ্ট বক্তারা ভারতীয় সামুদ্রিক বাণিজ্যের সম্ভাবনা ও বিনিয়োগের দিক নিয়ে আলাপ-আলোচনা করবেন। তিন দিনের এই সম্মেলনে ডেনমার্ক অংশীদার রাষ্ট্র হিসাবে উপস্থিত থাকবে।